Σάβια Ορφανίδου

Προσωπική ζωή και σπουδές

Γεννήθηκε τον Αύγουστο του 1979 στη Λευκωσία και κατάγεται από το Ακάκι και τον Κάτω Δρυ.
Φοίτησε στο Δημοτικό Σχολείο Αγίου Ανδρέα και στην Αγγλική Σχολή Λευκωσίας. Ακολούθως σπούδασε Οικονομικά και Πολιτικά (BSc Economics and Politics) στο Πανεπιστήμιο του Warwick στην Αγγλία και απέκτησε μεταπτυχιακό τίτλο στη Διεθνή Πολιτική Οικονομία (MA in International Political Economy) με ειδίκευση σε θέματα Ευρωπαϊκής Ένωσης.
Στη συνέχεια εργάστηκε για ένα χρόνο στον ιδιωτικό τομέα και την περίοδο 2002-2006 διετέλεσε Κοινοβουλευτική Συνεργάτιδα της βουλευτού του ΔΗ.ΣΥ., Μαρίας Κυριάκου.
Από τον Δεκέμβριο του 2006 μέχρι τον Ιανουάριο του 2017 εργάστηκε ως Οικονομικός Λειτουργός στο Υπουργείο Οικονομικών και την περίοδο 2013-2017 υπήρξε μέλος της ομάδας του Υπουργείου Οικονομικών που διαχειρίστηκε το Μνημόνιο και τα θέματα μεταρρύθμισης και ανάκαμψης της κυπριακής οικονομίας.

Πολιτική καριέρα και σταδιοδρομία

Μετά την ολοκλήρωση των σπουδών της αποφάσισε να ασχοληθεί με την πολιτική μέσω του ΔΗ.ΣΥ.. Το Φεβρουάριο του 2003 συμμετείχε στο επιτελείο της ΦΠΚ Πρωτοπορία για τις Προεδρικές Εκλογές του 2003 υποστηρίζοντας την επανεκλογή του Γλαύκου Κληρίδη.
Τον Νοέμβριο του 2003 εκλέγηκε μέλος της Επαρχιακής Γραμματείας της ΝΕ.ΔΗ.ΣΥ. Λευκωσίας και ανέλαβε και την θέση της Επαρχιακού Γραμματέα της Μαθητικής Κίνησης (ΜΑ.ΚΙ.) του ΔΗ.ΣΥ. στην Λευκωσία. 
Τον Απρίλιο του 2004 τάχθηκε υπέρ της υποστήριξης του Σχεδίου Ανάν, στο Έκτακτο Παγκύπριο Συνέδριο του ΔΗ.ΣΥ. με αφορμή το δημοψήφισμα της 24ης Απριλίου 2004.
Το 2005 εκλέγηκε στη θέση της Γραμματέως Τύπου και Προβολής στο Εκτελεστικό Συμβούλιο της ΝΕ.ΔΗ.ΣΥ. και το  2007 στη θέση της Γραμματέως Δημοσίων Σχέσεων και Προβολής του Πολιτικού Γραφείου της ΝΕ.ΔΗ.ΣΥ..
Κατά την περίοδο των προεδρικών εκλογών του 2008 στήριξε την υποψηφιότητα του Γιαννάκη Κασουλίδη.
Τη διετία 2009-2011 διετέλεσε Γραμματέας Τύπου και Επικοινωνίας της Οργάνωσης Νέων Επιστημόνων του ΔΗ.ΣΥ.. Παράλληλα, το 2009 ανέλαβε το συντονισμό του Τομέα Επικοινωνίας, Μ.Μ.Ε. και Δημοσίων Σχέσεων, στη Διεύθυνση Επικοινωνίας του ΔΗ.ΣΥ..
Από το Νοέμβριο του 2010 μέχρι το Φεβρουάριο του 2012 κατείχε τη θέση του Αναπληρωτή Γραμματέα Πολιτικού Σχεδιασμού του ΔΗ.ΣΥ..
Το 2012 διορίστηκε Αναπληρωτής Συντονιστής του Τομέα Οικογένειας και Νεανικής Παραβατικότητας του ΔΗ.ΣΥ. και το ίδιο έτος εκλέγηκε μέλος του Πολιτικού Γραφείου του ΔΗ.ΣΥ., αξίωμα στο οποίο επανεκλέγηκε τον Μάιο του 2013 εξασφαλίζοντας 1031 ψήφους.
Κατά την περίοδο των προεδρικών εκλογών του 2013 υποστήριξε έντονα την υποψηφιότητα Νίκου Αναστασιάδη.
Στις βουλευτικές εκλογές του 2016 κατήλθε ως υποψήφια βουλευτής Λευκωσίας με το ψηφοδέλτιο του ΔΗ.ΣΥ. έλαβε 7916 ψήφους, απέτυχε να εκλεγεί και κατέλαβε την 8η θέση ανάμεσα στους υποψήφιους του ΔΗ.ΣΥ. για την Επαρχία Λευκωσίας  .
Κατά την περίοδο των προεδρικών εκλογών του 2018 υποστήριξε και πάλι την υποψηφιότητα Νίκου Αναστασιάδη.
Κατά την περίοδο των εσωκομματικών εκλογών για την ανάδειξη των νέων μελών του Πολιτικού Γραφείου του ΔΗ.ΣΥ. που έλαβαν χώρα στις 12 Μαϊου 2018, δεν υπέβαλε την υποψηφιότητα της και δεν επαναδιεκδίκησε την θέση της    .
Στις 26 Ιουλίου 2019 με την πρόταση του Προέδρου της Κυπριακής Δημοκρατίας, Νίκου Αναστασιάδη, προς την Πρόεδρο της Ευρωπαϊκής Επιτροπής Ούρσουλα Φον ντερ Λάιεν να διορίσει ως νέα Επίτροπο της Κύπρου τη βουλετή του ΔΗ.ΣΥ Στέλλα Κυριακίδου, άνοιξε ο δρόμος της για μια θέση στη Βουλή των Αντιπροσώπων της Κύπρου     .

Απόσπαση στην ΕΤΕΠ - Κριτική

Toν Ιανουάριο του 2017 μετακινήθηκε από το Υπουργείο Οικονομικών στην Ευρωπαϊκή Τράπεζα Επενδύσεων (ΕΤΕπ), με τη διαδικασία της απόσπασης . 
Ο τρόπος με τον οποίο επιλέγηκε μεταξύ όλων των υπόλοιπων υπαλλήλων του Υπουργείου Οικονομικών για απόσπαση στα γραφεία της Ευρωπαϊκής Τράπεζας Επενδύσεων (ΕΤΕπ), προκάλεσε αντιδράσεις στο πολιτικό σκηνικό       , καθώς και την παρέμβαση του Γενικού Ελεγκτή, Οδυσσέα Μιχαηλίδη, ο οποίος ζήτησε πειθαρχική έρευνα    .
Της απόσπασης υπεραμύνθηκε ο τότε εν ενεργεία Υπουργός Οικονομικών, Χάρης Γεωργιάδης, υποστηρίζοντας ότι ήταν ήδη υπεύθυνη Γραφείου της Κύπρου στην Ευρωπαϊκή Τράπεζα Επενδύσεων και ότι της έγινε πρόταση από την ίδια την Ευρωπαϊκή Τράπεζα να αποσπαστεί στην έδρα της Τράπεζας για δύο χρόνια, εργαζόμενη για την περαιτέρω διεύρυνση των χρηματοδοτικών προγραμμάτων στην Κύπρο.
Τον Φεβρουάριο του 2018 η Σάβια Ορφανίδου επέστρεψε στην Κύπρο με τον τερματισμό της απόσπασης της στα Γραφεία της Ευρωπαϊκής Τράπεζας Επενδύσεων (ΕΤΕπ) στο Λουξεμβούργο, για να αναλάβει ξανά τα καθήκοντα της στο Υπουργείο Οικονομικών την 1η Μαρτίου 2018.